2. Politik for mødet med borgerne (Åben)
Tidl. politisk behandling
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag tage stilling til forslag til ny politik for mødet med borgerne 
samt forslag til handleplan i relation til politik for mødet med borgerne.
Favrskov Kommunes nuværende borgerinddragelsespolitik er vedtaget i 2007. Politikken indeholder 
forskellige elementer, som enten allerede er indarbejdet i den kommunale opgaveløsning, eller ikke 
længere er aktuelle. Byrådet har derfor 29. marts 2022 besluttet, at der skal udarbejdes et forslag til en ny 
borgerinddragelsespolitik. Politikken er siden omdøbt til ”Politik for mødet med borgerne”, med henblik på, 
at politikken i højere grad kan omfatte de mange forskellige situationer, hvor kommunen interagerer med 
og møder borgerne i 2024. 
Herudover adresserer den nye politik for mødet med borgerne en beslutning fra Byrådet fra 27. april 2021 
om, at forvaltningen skal belyse forskellige aspekter af borgerinddragelse i forbindelse med kommunale 
beslutningsprocesser.
VURDERING
Politik for mødet med borgerne lægger sporene for, hvordan Favrskov Kommune gerne vil indgå i dialog 
og samspil med borgerne i [adresse], og hvad borgerne kan forvente i disse møder på tværs af 
opgaveområder og mødesteder.  
Politik for mødet med borgerne beskriver, at kommunen skal kommunikere aktivt og opsøgende samt indgå 
i dialog og involvere borgerne i beslutnings- og udviklingsprocesser. Formålet er at sikre, at borgernes input 
og perspektiver bliver hørt og taget i betragtning, når der træffes beslutninger. Derigennem skabes endnu 
bedre beslutningsgrundlag, større legitimitet omkring kommunale beslutninger og styrket samspil mellem 
kommunen og borgerne.
I politikken er der fokus på, at mødet med borgerne varierer alt efter situation og kontekst. Det er i politikken 
præsenteret som fire kategorier af møder:

Kommunikation med borgeren

Dialog om muligheder

Samarbejde om løsninger

Fællesskab om udvikling
Med afsæt i de fire kategorier af møder er der formuleret en række konkrete fokusområder, som [adresse] 
Kommune særligt vil arbejde med. 
[adresse]: EMN-2023-00108
Dok-ID: 3682498
Sagsbehandler: cgre
Byråd
24. september 2024  19:00
Som bilag til politikken er der udarbejdet en handleplan, som beskriver, hvordan politikkens fokusområder 
skal udmøntes i konkrete handlinger. Handleplanen indeholder gode eksempler på aktuelle initiativer i 
mødet med borgerne og nye initiativer med potentiale, der skal afsøges nærmere. 
Handleplanen er et dynamisk dokument, der opdateres løbende, og status på aktiviteterne præsenteres en 
gang årligt for Økonomiudvalget. 
ØKONOMI
Politik for mødet med borgerne har ingen direkte økonomiske konsekvenser. De indsatser og initiativer, 
som iværksættes i medfør af handleplanen afholdes som udgangspunkt inden for de respektive afdelingers 
ordinære driftsbudgetter. 
INDDRAGELSE
Politik for mødet med borgerne er i høj grad møntet på opmærksomhedspunkter og forventninger til 
Favrskov Kommunes ledere og medarbejdere i de mange situationer, hvor de møder borgerne i [adresse]. 
Derfor er der under udarbejdelsen af politikken fokuseret på en bred intern inddragelse af forvaltningerne 
med henblik på at gøre politikken så aktuel og vedkommende som muligt. 
Herudover har Økonomiudvalget, forud for den formelle politiske behandling af politikken i 
Økonomiudvalget og Byrådet, været inddraget i arbejdet med politikken og handleplanen. 
INDSTILLING
Kommunaldirektøren indstiller til Byrådet:
1.
At godkende forslag til ny politik for mødet med borgerne.
2.
At godkende forslag til handleplan i relation til politik for mødet med borgerne.
BESLUTNING
Økonomiudvalget, 17. september 2024:
Fraværende: Ingen 
Indstilles godkendt med den tilføjelse, at der i handleplanen indarbejdes dialogmøder med foreninger mv.
Borgmestersekretariatet, 19. september 2024:
Borgmestersekretariatet bemærker, at tilføjelsen vedr. dialogmøder med foreninger mv., som blev aftalt i 
Økonomiudvalget 17. september 2024, er indarbejdet i handleplanen.
Byrådet, 24. september 2024:
Fraværende: Ingen
Thake Ruben Steffensen stillede følgende tre ændringsforslag: 
1. Ny indledende afsnit til "Politik for mødet med borgerne"
Favrskov Kommune bygger på et fundament af stærke lokale fællesskaber og et levende lokaldemokrati. 
Vi tror på, at demokratiet starter tæt på borgerne, og at de bedste løsninger skabes i dialog og samarbejde 
med dem, det hele handler om. Vores kommune er mangfoldig og består af mange forskellige 
lokalsamfund, hver med deres egne styrker, udfordringer og ønsker. Ved at fremme lokale demokratiske 
fællesskaber og styrke borgernes mulighed for at tage del i beslutningerne, ønsker vi at skabe en kommune, 
hvor alle føler sig hørt og har reel indflydelse på udviklingen af deres nærområde.
Denne politik for mødet med borgerne understreger, at vi ønsker at møde borgerne med åbenhed og 
respekt, og at vi aktivt vil arbejde for at styrke de demokratiske strukturer i de lokale fællesskaber. Vi vil 
skabe rum for, at borgerne kan organisere sig, deltage og engagere sig i udviklingen af deres 
lokalsamfund. Sammen kan vi sikre, at beslutningerne afspejler borgernes behov og ønsker, og at vi 
udvikler Favrskov Kommune som et inkluderende og levende lokaldemokrati, hvor fællesskabet og den 
enkelte borgers stemme er i centrum.
2. Nyt initiativ til handleplanens afsnit: Fællesskab om udvikling
Aktivitet: Borgerforslag i Byrådet
Formål og beskrivelse: Borgerne i [adresse] får mulighed for at stille forslag til byrådet ved at 
indsamle 250 underskrifter. Forslaget sættes derefter på byrådets dagsorden til behandling. Dette styrker 
borgernes direkte indflydelse og engagement i kommunens udvikling. Der arbejdes på at finde en 
platform, som kan understøtte processen og gøre det nemt for borgerne at deltage.
Udfører: Borgmestersekretariatet og Økonomiudvalget.
3. Nyt initiativ til handleplanens afsnit: Fællesskab om udvikling
Aktivitet: Etablering af Ungeråd
Formål og beskrivelse: [adresse] arbejder for at oprette et ungeråd, hvor unge mellem 13-18 
år kan få direkte indflydelse på beslutninger, der vedrører dem. Ungerådet får høringsret i relevante sager 
og et årligt budget til egne initiativer. Formålet er at styrke de unges stemme og engagement i det lokale 
demokrati.
Udfører: Børn og Kultur
For forslagene stemte en, mens 22 stemte imod. To undlod at stemme.    
For stemte Thake Ruben Steffensen. 
Imod stemte Jonas Lassen, Abelone Johnsen, Åge Christiansen, Malou Dahl, Søren Petersen 
Esben Mathiesen, Klara Dam, Christian Mathiasen, Carsten Pedersen, Albert Dam 
Øjvind Lind, Laust Petersen, Stine Mathiesen, Dorthe Andreasen, Karin Andresen, Nicolaj Lind, Sam Thomsen 
Simone Lauritsen, René Nissen, Borris Johansen, Ørni Kjær, Zahra Ravn, Inge Brandt og Karen Bech 
Asta Bech. 
Kent Overgaard og Pete Nørgaard undlod at stemme. 
Økonomiudvalgets indstilling blev godkendt. 
Bilag

Politik for mødet med borgerne, Favrskov Kommune (3718903)

Handleplan i relation til politik for mødet med borgerne (3722652)
